৬ শাওয়াল

**৬ শাওয়াল** হলো ইসলামি বর্ষপঞ্জির দশম মাস শাওয়ালের ষষ্ঠ দিন। এই দিনটি বছরে ২৭২তম দিন হিসেবে গণনা করা হয়। তবে যদি শাবান মাস ৩০ দিনে সম্পূর্ণ হয়, তাহলে এটি ২৭৩তম দিন হয়। যদি সফর, রবিউস সানি, জমাদিউস সানি ও শাবান মাস ৩০ দিনে পূর্ণ হয়, তাহলে এটি বছরের ২৭৪তম দিন হবে। এই দিনের পর বছর শেষ হতে ৮২ বা ৮৩ দিন বাকি থাকে।

## ঘটনাবলি

* ৩৬৭ হিজরি — বুয়ী শাসক ইজ্জুদ্দৌলা বখতিয়ার ইবন মুয়িযুদ্দৌলার মন্ত্রী আবু তাহির মুহাম্মদ ইবনে বাকিয়্যা ইবনে আলিকে বাগদাদে ক্রুশবিদ্ধ করে হত্যা করা হয়। কারণ, তখন আদুদুদ্দৌলা বাগদাদের ক্ষমতা নিজের হাতে নিয়ে নেন এবং রাজনৈতিক প্রতিদ্বন্দ্বিতার ফলেই এই নির্মম শাস্তি কার্যকর করা হয়।
* ৪০৩ হিজরি — আন্দালুসীয় ইতিহাসবিদ ও মুহাদ্দিস আবুল ওয়ালিদ আবদুল্লাহ ইবন মুহাম্মদ ইবন ইউসুফ ইবন নাসর আল-আযদিকে বারবার গোত্রের লোকেরা হত্যা করে। তিনি ‘ইবনুল ফরজি’ নামে পরিচিত ছিলেন। তারা সুলাইমান আল-মুস্তাঈন বিল্লাহর সঙ্গে কর্ডোবা শহরে প্রবেশ করার পর এই হত্যাকাণ্ড সংঘটিত হয়।
* ১১৯০ হিজরি — উসমানীয় সাম্রাজ্যে “সাম্রাজ্যিক নৌ প্রকৌশল বিদ্যালয়" উদ্বোধন করা হয়। এই প্রতিষ্ঠানটি মূলত নৌবাহিনীর অফিসারদের প্রশিক্ষণ ও শিক্ষাদানের উদ্দেশ্যে প্রতিষ্ঠিত হয়। এসব বিদ্যালয়ে বিদেশি ভাষার সমৃদ্ধ গ্রন্থাগার, মুদ্রণযন্ত্র এবং বিদেশি শিক্ষকও ছিল।
* ১২৭৬ হিজরি — মরক্কো ও স্পেনের মধ্যে ওয়াদ রাস চুক্তি স্বাক্ষরিত হয়। এই চুক্তির মাধ্যমে উভয় দেশের মধ্যে সংঘর্ষের অবসান ঘটে এবং রাজনৈতিক ও সামরিক সম্পর্কের একটি নতুন অধ্যায় শুরু হয়।
* ১২৯৯ হিজরি — ইংরেজ বাহিনী মিশরের পোর্ট সাঈদ ও ইসমাইলিয়া দখল করে। এর মধ্য দিয়েই কার্যত মিশরে ব্রিটিশ দখলদারিত্বের সূচনা ঘটে, যা পরবর্তীকালে দীর্ঘ সময় ধরে মিশরের রাজনৈতিক ইতিহাসে গভীর প্রভাব ফেলে।
* ১৩১৮ হিজরি — আলজেরিয়ায় ঔপনিবেশিক ফরাসি কর্তৃপক্ষ তুর্কি বিদ্রোহে অংশগ্রহণকারীদের সম্পত্তি বাজেয়াপ্ত করে।
* ১৩২৯ হিজরি — ইতালি উসমানীয় সাম্রাজ্যের বিরুদ্ধে আনুষ্ঠানিকভাবে যুদ্ধ ঘোষণা করে। এই যুদ্ধ মূলত উত্তর আফ্রিকীয় কিছু অঞ্চল দখলকে কেন্দ্র করে সংঘটিত হয়।
* ১৩৭২ হিজরি — মিশরে প্রজাতন্ত্র ঘোষিত হয় এবং মুহাম্মদ নাজিবকে দেশের প্রথম রাষ্ট্রপতি হিসেবে নিয়োগ দেওয়া হয়। এর ফলে রাজতান্ত্রিক শাসনের অবসান ঘটে এবং নতুন রাজনৈতিক ব্যবস্থার সূচনা হয়।
* ১৩৭৫ হিজরি—মিশর চীনকে আনুষ্ঠানিকভাবে স্বীকৃতি দেয় এবং দুই দেশের মধ্যে কূটনৈতিক সম্পর্ক স্থাপিত হয়। এর ফলে চীন সুয়েজ খাল জাতীয়করণের সময় মিয়রকে সমর্থন দেয়; ত্রিপক্ষীয় আগ্রাসনের সময় পাশে দাঁড়ায় এবং পশ্চিমা অবরোধের প্রভাব কমাতে মিশরীয় তুলা ক্রয় করে সহযোগিতা করে।
* ১৩৮৪ হিজরি — মার্কিন মুষ্টিযোদ্ধা ক্যাসিয়াস ক্লে ইসলাম গ্রহণের ঘোষণা দেন এবং নিজের নাম পরিবর্তন করে মুহাম্মদ আলী ক্লে রাখেন।
* ১৩৯৩ হিজরি — জ্বালানি সংকট মোকাবিলায় মার্কিন যুক্তরাষ্ট্রের বিমান সংস্থাগুলো প্রতিদিন ১৬০টি ফ্লাইট বাতিল করে। এই সংকট সৃষ্টি হয় আরব দেশগুলোর অক্টোবর যুদ্ধের কারণে যুক্তরাষ্ট্রে তেল রপ্তানি বন্ধ করে দেওয়ার পর।
* ১৪০৫ হিজরি — মহাকাশযান ডিসকভারি উৎক্ষেপণ করা হয় এবং এতে আরব বিশ্বের প্রথম মহাকাশচারী সৌদি রাজপুত্র সুলতান বিন সালমানও যাত্রী হিসেবে ছিলেন।
* ১৪১৬ হিজরি — মিশরের জামালেক এলাকায় অবস্থিত ইসলামি দগ্ধমৃত্তিকা জাদুঘর উদ্বোধন করা হয়। এর আয়তন ছিল প্রায় ৪২০ বর্গমিটার এবং এখানে ৩১৫টি বিরল দগ্ধমৃত্তিকা নিদর্শন প্রদর্শিত হয়।
* ১৪২০ হিজরি — ইসরায়েলি বিচার বিভাগ পশ্চিম জেরুজালেমের ৩৯ বছর বয়সী এক ইস্রায়েলির বিরুদ্ধে অভিযোগপত্র দাখিল করে। এতে অভিযোগ ছিল, তিনি প্রধানমন্ত্রী এহুদ বারাককে যেখানে পাবেন সেখানে হত্যা করার হুমকি দেন।
* ১৪২৫ হিজরি —
** মিশর ও গাজা উপত্যকার সীমান্তে ইসরায়েলি বাহিনীর গুলিতে তিনজন মিশরীয় সৈন্য নিহত হন।
** স্পেনীয় পুলিশ গ্রানাডা শহরে আল-জাজিরা টেলিভিশনের সংবাদদাতা তায়সির আলুনিকে তার কর্মস্থলে যাওয়ার পথে গ্রেপ্তার করে। তখন তার স্ত্রী ফাতিমাকে পুলিশ গ্রেপ্তারের কোনো কারণ ব্যাখ্যা করেনি।
*১৪৩৬ হিজরি— বার্মিংহাম বিশ্ববিদ্যালয় ঘোষণা করে যে, তারা একটি কুরআনের পাণ্ডুলিপি আবিষ্কার করেছে, যা নবি মুহাম্মদের যুগের সময়কার বলে ধারণা করা হয়। বহু বছর ধরে এটি ভুলবশত অন্য একটি পাণ্ডুলিপির সঙ্গে সংরক্ষিত ছিল।
*১৪৪৩ হিজরি — তিউনিসিয়ার টেনিস খেলোয়াড় উনস জাবির মাদ্রিদ ওপেন মাস্টার্স টুর্নামেন্টে জয় লাভ করেন। তিনি ফাইনালে মার্কিন খেলোয়াড় জেসিকা পেগুলাকে পরাজিত করেন এবং এর মাধ্যমে তিনি প্রথম আরব ও আফ্রিকীয় খেলোয়াড় হিসেবে বড় নয়টি টেনিস টুর্নামেন্টের একটিতে চ্যাম্পিয়ন হন।

## জন্ম

* ১৩১৯ হিজরি — নাজিম হিকমেত, তুর্কি কবি।
* ১৩২৪ হিজরি — সাঈদ ফায়িক আবাসি, তুর্কি ঔপন্যাসিক ও কবি।
* ১৩৩৬ হিজরি — জাকি নাসিফ, লেবানীয় সুরকার ও গায়ক।
* ১৩৫৪ হিজরি — সালমান বিন আবদুল আজিজ আল সৌদ, সৌদি আরবের রাজা। 
* ১৩৮৭ হিজরি — আহমেদ ঈদ, মিশরীয় অভিনেতা।
* ১৩৯৩ হিজরি — আবদুল ফাত্তাহ বুয়াকাজ, আলজেরিয় সাংবাদিক ও কবি।
* ১৩৯৭ হিজরি — আশরাফ ইহসান ফকিহ, সৌদি ছোটগল্পকার ও লেখক।
* ১৩৯৯ হিজরি — গাজলান নাসের, লেবানীয় অভিনেত্রী, যিনি সৌদি আরবে বসবাস করেন।

## মৃত্যু

* ৪০৩ হিজরি— ইবনুল ফরজি, আন্দালুসীয় ইতিহাসবিদ ও হাদিস বিশারদ।
* ১৩০৩ হিজরি — মাহমুদ হামদি আল-ফালাকি, উসমানীয় মিশরীয় জ্যোতির্বিজ্ঞানী।
* ১৩৫৬ হিজরি — মাহমুদ আহমদ আল-সাইয়্যিদ, ইরাকি ঔপন্যাসিক, সাংবাদিক ও অনুবাদক।
* ১৪১৪ হিজরি — ইয়াহইয়া শাহিন, মিশরীয় অভিনেতা।
* ১৪১৫ হিজরি — নাজিব আল-কিলানি, মিশরীয় সাহিত্যিক।
* ১৪৩১ হিজরি — মুহাম্মদ আরকুন, আলজেরীয় চিন্তাবিদ, গবেষক ও ইতিহাসবিদ।
* ১৪৪২ হিজরি — আবদুল খালিক আল-গানিম, সৌদি চলচ্চিত্র পরিচালক।

## আরো দেখুন

* ২ জ্বিলকদ
* ১ জ্বিলহজ্জ

## গ্রন্থপঞ্জি

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## তথ্যসূত্র


## বহিঃসংযোগ

* 
* 
* 
* 
* 

বিষয়শ্রেণী:হিজরি তারিখ
বিষয়শ্রেণী:শাওয়াল